यू-१९ फाइनलमा बंगलादेश र भारत
यू–१९ वुमेन्स साफ च्याम्पियनसिपको फाइनल बंगलादेश र भारतबीच हुने भएको छ । कुल चार टिमसम्मिलित प्रतियोगिताको लिग चरण समाप्तिमा शीर्ष दुई स्थानमा रहेर बंगलादेश र भारत फाइनल पुगेका हुन् । बंगलादेश लिग चरणको तीनै खेलमा जितेर ९ अंकसहित शीर्षमा रह्यो । 
काठमाडौँ — यू–१९ वुमेन्स साफ च्याम्पियनसिपको फाइनल बंगलादेश र भारतबीच हुने भएको छ । कुल चार टिमसम्मिलित प्रतियोगिताको लिग चरण समाप्तिमा शीर्ष दुई स्थानमा रहेर बंगलादेश र भारत फाइनल पुगेका हुन् । बंगलादेश लिग चरणको तीनै खेलमा जितेर ९ अंकसहित शीर्षमा रह्यो । ढाकास्थित मुस्तफा कमल रंगशालामा भएको लिग चरणको अन्तिम खेलमा आयोजक बंगलादेशले भुटानलाई ४–० ले हरायो । भारत भने ६ अंकमा दोस्रो स्थानमा रह्यो । फाइनल बिहीबार हुनेछ । यसअघि भारतले नेपाललाई ४–० ले पराजित गरेको थियो । त्यसमा भारतकी नेहाले दुई गोल गरिन् । सुलन्जना राहुल र सिन्डी कोल्नीले एक–एक गोल थपे । खेलका चारै गोल दोस्रो हाफमा सम्भव भएको थियो । नेपाल आफ्नो पहिलो खेलमा बंगलादेशसँग ३–१ ले पराजित भएको थियो । दोस्रो खेलमा भने नेपालले भुटानमाथि १–० को जित पाएको थियो । नेपाल तीन अंकसहित तेस्रो स्थानमा रह्यो भने भुटान कुनै अंकविना पुछारमा रह्यो । बंगलादेश प्रतियोगिताको डिफेन्डिङ च्याम्पियन हो । टोलीसामु फेरि एकपल्ट उपाधिको रक्षा गर्ने अवसर प्राप्त भएको छ । पछिल्लो संस्करणको फाइनलमा बंगलादेशले नेपाललाई हराएको थियो । यसपालि भने नेपाल फाइनल पुग्न असफल रह्यो र प्रतियोगितामा नेपालको प्रदर्शन निराशाजनक रह्यो ।